بیر سؤزوم وار سنه پنهان دئمه لی -
سالما ائل ماحالا جار قادان آلیم -
یئل ووروب کوینه یین بندی آچیلیب -
گورونور سیننده نار قادان آلیم --
گوزوم ساتاشاندا گوروندو خالین -
عاقلیمی آپاردی او ماه جامالین -
کونلون تمناسی ندیر خیالین -
آشکارا سال چکمه عار قادان آلیم --
یار عشقیله عؤمرون باشا یئتیره ن -
عشقین یولون زلئیخادان گوتوره ن -
باغوان اؤلوب باغینا بار گتیره ن -
وئرمز اوزگه سینه بار قادان آلیم --
عاطفین کونلونه سالدین ایشیغی -
آ گوللر سوناسی باغ یاراشیغی -
اونوتما بیرجه گون جاوان عاشیغی -
بیر مرحمت ائیله یار قادان آلیم -----
بیر سؤزوم وار سنه پنهان دئمه لی -
azb_Arab azb_Arab azb_Arab azb_Arab prs_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab